Yaponiya TIV rahbari Fumio Kisida hamda AQSh davlat kotibi Reks Tillerson telefon muloqoti o‘tkazdi. Bu Shimoliy Koreya tomonidan raketa sinovi o‘tkazilishi tufayli yuz berdi. Suhbat davomida tomonlar Pxenyanga bosimni kuchaytirish niyatida ekanliklarini tasdiqlashdi, deb xabar bermoqda The Mainichi. «Biz bir-birimiz hamda Janubiy Koreya bilan BMT Xavfsizlik Kengashining yangi rezolyutsiyasi qabul qilinishiga erishish uchun qalin hamkorlik qilishimizni tasdiqladik. Rezolyutsiya yanada qattiqroq choralarni nazarda tutishi lozim», - deya ma’lum qildi Kisida. Avvalroq AQSh davlat kotibi Reks Tillerson Rossiya va Xitoy Shimoliy Koreya tomonidan xavfsizlikka tahdid paydo bo‘lganiga mas’ul ekani haqida aytib o‘tgandi.